b'\n_START_ARTICLE_\nObjektivismi (Rand)\n_START_PARAGRAPH_\nObjektivismi on Ayn Randin kehitt\xc3\xa4m\xc3\xa4 filosofia. Sen kahdesta perusajatuksesta ensimm\xc3\xa4inen painottaa yksitt\xc3\xa4isen ihmishenkil\xc3\xb6n arvoa. Ihmisen oma onnellisuus ja hyvinvointi ovat h\xc3\xa4nen el\xc3\xa4m\xc3\xa4ns\xc3\xa4 tavoite, tuottavien saavutusten ollessa jaloin p\xc3\xa4\xc3\xa4m\xc3\xa4\xc3\xa4r\xc3\xa4, j\xc3\xa4rjen ollessa ainoa ehdoton perusta. Toisen perusajatuksen mukaan arvot eiv\xc3\xa4t ole mitenk\xc3\xa4\xc3\xa4n ehdottomia todellisuuden ominaisuuksia, mutteiv\xc3\xa4t ne my\xc3\xb6sk\xc3\xa4\xc3\xa4n ole satunnaisia, henkil\xc3\xb6st\xc3\xa4 riippuvia mielipiteit\xc3\xa4. Randin mielest\xc3\xa4 oikein muotoiltu arvok\xc3\xa4sitys siis vain yksinkertaisesti vastaa yksitt\xc3\xa4isen ihmisen tarpeita._NEWLINE_Randin mielest\xc3\xa4 jos henkil\xc3\xb6 hyv\xc3\xa4ksyy objektiiviset tosiasiat ja j\xc3\xa4rjen ylivoimaisuuden, seuraa egoistinen moraalik\xc3\xa4sitys. Siit\xc3\xa4 puolestaan seuraa puhtaan kapitalistisen laissez faire -moraalin kannatus._NEWLINE_Objektivismi henkil\xc3\xb6ityy niin vahvasti Ayn Randin persoonaan ja opetuksiin, ett\xc3\xa4 se on useissa yhteyksiss\xc3\xa4 kuvattu sis\xc3\xa4lt\xc3\xa4v\xc3\xa4n uskonnollisen kultin tai henkil\xc3\xb6palvonnan piirteit\xc3\xa4.'